Pta-polisie rig waarskuwing aan motoriste | Maroela Media
Konst. Connie Moganedi, woordvoerder van die Cullinan-polisie oos van die stad, het Maandag gesê eienaars van ouer soorte voertuie moet veral waaksaam wees aangesien dié voertuie in misdadigers se visier is.
“Die publiek word versoek om na hul voertuie om te sien en veiligheidsmaatreëls te verskerp. Talle ouer modelle, veral Nissan Maxima’s en Mazda 323’s, is tussen September en Oktober in die Cullinan-omgewing gesteel, onder meer om die voertuie van hul onderdele te stroop,” het Moganedi gesê.
Lt.kol. Maqhawe Simon Dhladhla, die stasiebevelvoerder van die Cullinan-polisie, het ŉ streng waarskuwing aan onderdelehandelaars gerig om hulle daarvan te weerhou om gesteelde goedere by hul ondernemings te aanvaar.
Dhladhla het beklemtoon die polisie sal ondersoek instel en stappe doen teen diegene wat gesteelde voertuie of onderdele aan die ondernemings verskaf én diegene wat die onderdele aankoop.
“As die gemeenskap en handelaars saamstaan sal hierdie soort misdryf tot ŉ einde kom,” het Dhladhla gesê.
Bedrog, korrupsie, onetiese gedrag of enige verdagte optrede in Gauteng kan by 082 313 8299 of 082 444 4354 aangemeld word.
Verligting vir die eienaars van Citi Golf voertuie, die gewilde Golfies was ook op ‘n stadium die teiken van motordiewe. Versekering op die voertuie is baie duur ten koste van die eienaars
Die polisie is ‘n sirkus! Hoe kan hulle as bewaarder van die reg bewus wees van al hierdie dinge maar die mense wat hul salarisse en voordele moet uitsweet , word gevra om hul werk vir hulle te doen? Waarom moet die publiek blootgestel word aan die SAP se tiranie as daar self opgetree word ? Hul agbare minister moet in gedagte hou dat Jan Publiek nie opgelei is in ondersoek van misdaad , strafreg , ens soos sy lede (verondestel om te wees) nie. Die gewone mense word blootgestel aan die Straf en Siviele regstelsels omrede die SAP daarop… Lees meer »
Dis nie te se hulle gaan golfie nou uitlos nie,,,,enige ouerig karre is teikens…afhang wie en wat hulle steel,dit hand alles af van hoe skaars die parte is of gewild die karre is Piet….
Ek pas maar my Ford ook mooi op want anders maak hulle vuur sonder vuurhoutjies.
Die Lt.kol. het nou sy plig gedoen om die mense te waarsku, plaas hy lig sy sterre en stel ‘n “trap” vir die booswigte wat seker sy “comrades” is. Die polisie moet minder praat en meer doen, vang die mense man!!